Diari Oficial de la Generalitat Valenciana


Sumari del DOGV 7242, del 27-03-2014 (2014/2361)

Informació pública de l'Acord de 10 de març de 2014, de la Junta de Govern Local, sobre projecte d'expropiació per taxació conjunta de la unitat ambiental A3.
--------------------------------------------------------------------------------------------------------------------------------------------------------------

### Dades del document

Número de DOGV
:   7242

Data del DOGV
:   27-03-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/2361


Data del document
:   17-03-2014

Organisme emissor
:   Ajuntament d'Alacant

Tipus de document
:   Anunci

Descriptors 

:   * Alacant
    * pla d'urbanisme
    * administració local

Informació pública de l'Acord de 10 de març de 2014, de la Junta de Govern Local, sobre projecte d'expropiació per taxació conjunta de la unitat ambiental A3. [2014/2361]  
La Junta de Govern Local, en sessió celebrada el dia 10 de març de 2014, va adoptar, entre altres, l'acord següent:  
Projecte d'expropiació de la unitat ambiental A3. Nucli antic: contestació a les al·legacions presentades, aprovació de la relació de propietaris, béns i drets afectats, i aprovació dels fulls d'apreuament municipals.  
Es dóna compte de l'expedient tramitat en relació amb l'epígraf que precedix, els antecedents i raonaments del qual figuren, resumits a continuació.  
  
1. Antecedents  
Segons la memòria del projecte: «El procés de regeneració del nucli antic va tindre resposta en la revisió del pla especial del mateix àmbit, aprovat definitivament al febrer de 2000 amb, entre moltes altres mesures, l'accés principal al parc de l'Ereta, situat en la plaça de l'Arquitecte Miguel López, antiga plaça del Pont, de la unitat ambiental A3.  
  
Entre elles es troben les programades sobre els immobles del carrer de San Juan, números 1, 3, 5 i 7, i carrer de Remigio Sebastiá, número 4, sobre les quals es projecta la construcció de les rampes i escales que comuniquen el final del nucli antic amb la primera plataforma del parc de l'Ereta, així com l'edifici de servicis i control d'este mateix, per la qual cosa la destinació final d'este sòl és d'ús dotacional corresponent a espai públic.  
La modificació puntual número 1, aprovada definitivament en 2004, i vigent en l'actualitat, manté esta mesura pel que es proposa la seua expropiació en compliment del que establix la normativa urbanística corresponent al PECA esmentat.  
El sòl afectat per este expedient es troba classificat com a sòl urbà en el vigent pla general, per la qual cosa la gestió d'estes propietats s'haurà de dur a terme per mitjà de l'aplicació de la tècnica d'expropiació, prevista en el mateix pla per a àmbits reduïts dins del sòl ordenat.  
  
Tot l'anterior justifica la present sol·licitud d'actuació expropiatòria de l'Ajuntament, que té per objecte definir els béns i drets afectats, als efectes previstos en l'article 17 de la Llei d'Expropiació Forçosa».  
  
La zona afectada comprén els immobles del carrer de San Juan, números 1, 3, 5 i 7, i carrer de Remigio Sebastiá, número 4, del nucli antic d'Alacant, dels quals només els corresponents als carrers de San Juan, números 7 (esquerra), 7 (centre), i carrer de Remigio Sebastiá, número 4, són de propietat privada.  
  
2. Declaració d'utilitat pública i necessitat d'ocupació  
Segons establix l'article 109 de la Llei 16/2005, de 30 de desembre, de la Generalitat, Urbanística Valenciana, l'aprovació dels plans i programes implicarà «la declaració d'utilitat pública de les obres i la necessitat d'ocupació dels béns, els drets i els interessos patrimonials legítims que siguen necessaris per a la seua execució als fins d'expropiació o imposició de servituds».  
En este mateix sentit, l'article 29, apartat 2, del Reial Decret Legislatiu 2/2008, de 20 de juny, pel qual s'aprova el text refós de la Llei del Sòl, assenyala que «l'aprovació dels instruments de l'ordenació territorial i urbanística que determine la seua legislació reguladora comportarà la declaració d'utilitat pública i la necessitat d'ocupació dels béns i drets corresponents, quan els esmentats instruments habiliten per a la seua execució i esta haja de produir-se per expropiació».  
  
I, l'article 187 de la Llei Urbanística Valenciana, abans citada, permet obtindre el «sòl destinat a dotacions públiques, a més de per aplicació de les tècniques reparcel·lació en unitats d'execució contínues o discontínues [...], per mitjà d'expropiació o ocupació directa, en qualsevol moment i classe de sòl [...]».  
  
3. Tramitació de l'expedient  
Mitjançant Decret de 17 d'abril de 2012, de la Regidoria d'Urbanisme, es va resoldre sotmetre a exposició pública, per un termini d'un mes, la relació de propietaris, béns i drets afectats pel projecte d'expropiació unitat ambiental A3. Nucli antic d'Alacant, i s'hi advertia que l'expedient es tramitaria pel procediment de taxació conjunta. Amb tal fi, es van publicar edictes en el tauler d'anuncis municipal, en el periòdic Información del dia 11 de maig de 2012, en el Diari Oficial de la Comunitat Valenciana número 6770, de 9 de maig de 2012, i en el Butlletí Oficial de la Província d'Alacant número 92, de 16 de maig de 2012.  
La resolució es va notificar individualment als titulars dels béns i drets afectats que figuraven en el projecte d'expropiació, i també als que havien comparegut en l'expedient fins a eixe moment. Així mateix, es publica en el Butlletí Oficial de la Província d'Alacant número 87, de 9 de maig de 2012, un segon edicte dirigit als que no s'havia pogut practicar la notificació.  
El Registre de la Propietat, d'altra banda, ha expedit la certificació de domini i càrregues corresponent a les finques afectades, als efectes de l'article 32 del Reglament Hipotecari.  
  
4. Al·legacions presentades i contestació a estes  
Durant el període d'exposició pública, s'han presentat les al·legacions següents:  
Primera. José Luis Castedo Ramos, en representació de María Dolores Amorós Molina, manifesta la seua conformitat amb el full d'apreuament municipal i sol·licita, en la seua conseqüència, el pagament de la quantitat determinada en esta.  
Segona. Mariano Caballero Caballero, en la seua condició de marmessor comptador partidor de l'herència de Grenville Samuel Conway Bowden, manifesta que el senyor Grenville, propietari de la casa número 4 del carrer de Remigio Sebastiá, va nomenar hereua dels seus béns a la institució Llar de José Antonio de la Diputació Provincial d'Alacant, facultant el manifestant a disposar de tots els seus béns i a entregar el seu producte una vegada liquidats els gastos, a la designada hereua.  
Manifesta, així mateix, que havent tingut coneixement, a través de la Diputació d'Alacant, del Decret municipal de 17 d'abril de 2012, d'exposició pública de l'expedient d'expropiació de la unitat ambiental A3. Nucli antic d'Alacant, l'esmentada institució li comunica que ha revisat la valoració continguda en el full d'apreuament municipal referida a la parcel·la 1 de l'esmentat projecte, trobant-la correcta.  
  
Per tot això, i en la seua condició de marmessor comptador partidor testamentari amb facultats de disposició, expressa la seua conformitat amb el contingut del full d'apreuament, sol·licitant que li siga entregada la quantitat determinada en esta , per a procedir a efectuar la liquidació dels gastos de l'herència, i la posterior entrega de l'import líquid resultant a la Diputació Provincial d'Alacant.  
  
5. Fixació dels preus dels terrenys afectats per mitjà del procediment de taxació conjunta  
L'apartat 2 de l'article 432 del Reglament d'ordenació i gestió territorial i urbanística permet a l'Ajuntament tramitar l'expropiació pel procediment de taxació conjunta.  
De manera que en el Decret de 17 d'abril de 2012, abans mencionat, ja es va resoldre que l'expedient es tramitaria pel procediment de taxació conjunta, que està establit en l'article 434 del Reglament d'ordenació i gestió territorial i urbanística, i consta dels tràmits següents:  
  
a) Elaboració i aprovació dels fulls d'apreuament individualitzats, que es notificaran als interessats, els quals disposaran d'un mes per a acceptar-les o rebutjar-les i formular la seua pròpia.  
b) En el cas que els expropiats rebutgen la valoració continguda en el full d'apreuament formulat per l'administració, esta traslladarà l'expedient al Jurat Provincial d'Expropiació Forçosa perquè fixe el preu just.  
c) El silenci de l'interessat es considerarà com a acceptació de la valoració fixada en el full d'apreuament de l'Ajuntament, i s'entendrà determinat definitivament el preu just.  
En tot cas, el pagament o depòsit de la valoració establit en el full d'apreuament municipal habilita l'administració expropiant per a ocupar les finques, previ alçament de les corresponents actes. Tot això, sense perjuí que continue la tramitació dels procediments per a la determinació definitiva del preu just davant del Jurat Provincial d'Expropiació Forçosa.  
  
6. Altres consideracions  
El Departament Tècnic de Gestió Urbanística ha realitzat els fulls d'apreuament dels béns afectats, valorant-los en la quantitat total de cent cinc mil nou-cents vint-i-dos euros amb noranta-dos cèntims (105.922,92 €).  
Segons un informe emés pel cap del Servici Economicoadministratiu, Informació i Qualitat, de data 25 de febrer de 2014, les obligacions derivades del present projecte d'expropiació estan comptabilitzades en la comptabilitat municipal com a OPA (operacions pendents d'aplicació al pressupost) i incloses en el pla de pagament a proveïdors regulat pel Reial Decret 8/2013, de 8 de juny, autoritzat pel Ministeri d'Hisenda i Administracions Públiques a l'Ajuntament d'Alacant.  
  
Havent-se optat pel procediment de taxació conjunta, correspon aprovar els fulls d'apreuament; si bé, això no obsta que, durant el termini de què disposen els afectats per a pronunciar-se sobre estes, es puga concertar acords amb l'Ajuntament per a percebre el preu just dels béns expropiats per mitjà de qualsevol forma admesa en dret «lliurement pactada [?]». (Article 432, apartat 2, del Reglament).  
  
  
7. Notificació als interessats  
Es va intentar notificar l'acord d'exposició pública de la relació de propietaris, béns i drets afectats pel projecte d'expropiació a Grenville Samuel Conway Bowden i Manuel Santa Cruz Fernández, propietaris de les parcel·les números u i dos del projecte, respectivament, fet que no ha resultat possible al no tindre domicili conegut.  
  
Per això, es va realitzar notificació individualitzada als propietaris anteriorment citats a través d'edicte publicat en el Butlletí Oficial de la Província d'Alacant número 87, de 9 de maig de 2012, de conformitat amb el que preveuen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 202 del Reglament de gestió urbanística.  
Després de l'esmentat edicte, per mitjà d'un escrit de data 31 de maig de 2012, referència 031708, Mariano Caballero Caballero manifesta ser el marmessor comptador partidor de l'herència del difunt Grenville Samuel Conway Bowden, sent la seua hereua dels béns la Diputació Provincial d'Alacant.  
L'article 205 del Reglament de gestió urbanística, aprovat per Reial Decret 3288 /1978, de 25 d'agost, disposa que «arribat el moment del pagament del preu just, només es procedirà a fer-lo efectiu, consignant-se en cas contrari, a aquells interessats que aporten certificació registral a favor seu en què conste haver-se estés la nota de l'article 32 del Reglament hipotecari o, a falta d'això, que aporten els títols justificatius del seu dret, completats per certificacions negatives del Registre de la Propietat referides a la mateixa finca descrita en tals títols. Si existixen càrregues, hauran de comparéixer també els titulars d'estes».  
  
En este cas, amb l'objecte de complir amb el que disposa l'article 5 de la Llei d'Expropiació Forçosa, s'ha de remetre notificació de l'acord d'aprovació definitiva de la relació de propietaris, béns i drets afectats pel projecte d'expropiació, criteris de valoració i fulls d'apreuament de la parcel·la número 2 del projecte municipal, davant de la incompareixença en l'expedient del seu propietari, al ministeri fiscal.  
  
És competent per a l'adopció dels següents acords la Junta de Govern Local, de conformitat amb el que preveu l'article 127.1, apartat d, de la Llei 7/1985, de 2 d'abril, reguladora de les bases del règim local, segons la redacció donada per la Llei 57/2003, de 16 de desembre, de mesures per a la modernització del govern local.  
Com a conseqüència del que s'ha exposat, la Junta de Govern Local adopta els acords següents:  
  
Primer. Aprovar definitivament la relació de propietaris, béns i drets afectats pel projecte d'expropiació unitat ambiental A3. Nucli antic d'Alacant, segons es detalla a continuació:  
Parcel·la 1. Immoble de forma rectangular situat al carrer de Remigio Sebastiá, número 4, de 6,10 metres de latitud o fatxada i 4,00 metres de longitud o fons, amb una superfície de sòl de 24,40 metres quadrats segons certificat registral, inscrit en el Registre de la Propietat d'Alacant número 1, tom 1973, llibre 1098, foli 59, finca número 67293, data 28.08.1980, a favor de Grenville Samuel Conway Bowden, amb els límits següents:  
Nord, amb el parc de l'Ereta, per mitjà d'una línia de 4,00 metres de longitud.  
Sud, amb l'immoble del carrer de San Juan, número 1, propietat del Patronat Municipal de la Vivenda, per mitjà d'una línia de 4,00 metres de longitud.  
Est, amb el mateix immoble anterior, per mitjà d'una línia de 6,10 metres de longitud.  
Oest, amb carrer de Remigio Sebastiá, per mitjà d'una línia de 6,10 metres de longitud.  
Estat de càrregues: sense càrregues fiscals o financeres.  
Afecció: total.  
  
Parcel·la 2. Immoble de forma rectangular situat en el carrer de San Juan, número 9 (hui número 7, esquerra), de 4,00 metres de latitud o fatxada i 11,40 metres de longitud o fons, amb una superfície de sòl de 45,60 metres quadrats, segons certificació registral, propietat de Manuel Santa Cruz Ferrández, amb caràcter privatiu, inscrita en el Registre de la Propietat d'Alacant número 1, tom 675, llibre 675, foli 98, finca número 33.097, tenint els límits següents:  
Nord, amb el parc de l'Ereta, per mitjà d'una línia de 4,00 metres de longitud.  
Sud, amb el carrer de San Juan, per mitjà d'una línia de 4,00 metres de longitud.  
Est, amb l'immoble del carrer de San Juan, número 7 (centre), propietat de María Dolores Ana Amorós Molina (70 per cent) i de l'Ajuntament d'Alacant (30 per cent), per mitjà d'una línia d'11,40 metres de longitud.  
Oest, amb l'immoble del carrer San Juan, número 5, propietat del Patronat Municipal de la Vivenda, per mitjà d'una línia de 9,37 metres de longitud, i amb el parc de l'Ereta, per mitjà d'una línia de 2,03 metres de longitud.  
Estat de càrregues: sense càrregues fiscals o financeres.  
Afecció: total.  
  
Parcel·la 3. Immoble de forma rectangular situat en el carrer de San Juan, número 9 (hui número 7, centre), de 4,00 metres de latitud o fatxada i 11,40 metres de longitud o fons, amb una superfície de sòl de 45,60 metres quadrats, segons certificació registral, propietat de María Dolores Ana Amorós Molina, amb caràcter privatiu, i quota de participació del setanta per cent, inscrita en el Registre de la Propietat d'Alacant número 1, tom 3772, llibre 2844, foli 111, finca número 114992, i de l'Ajuntament d'Alacant, amb quota de participació del trenta per cent, (corresponent a la finca núm. 34474, del tom 1088, llibre 707 i foli 212), tenint per límits els següents:  
Nord, amb el parc de l'Ereta, per mitjà d'una línia de 4,00 metres de longitud.  
Sud, amb el carrer de San Juan, per mitjà d'una línia de 4,00 metres de longitud.  
Est, amb l'immoble de control i servicis del parc de l'Ereta del carrer de San Juan, s/n, propietat de l'Ajuntament d'Alacant, per mitjà d'una línia d'11,40 metres de longitud.  
Oest, amb l'immoble del carrer de San Juan, número 7 (centre), propietat de Manuel Santa Cruz Fernández, per mitjà d'una línia d'11,40 metres de longitud.  
Estat de càrregues:  
Per trasllat de la finca número 1/33321/GRAL, assentament d'inscripció 1, amb data 12.05.1949, tom 676, foli 4, títol compravenda José González Román i González Elije/1949, data de document 21.03.1949:  
  
Servitud, la porta i escaleta d'accés al pis alt que consta de dos habitatges independents no podrà ser tapiada ni derrocada, atés que es constituïx una servitud d'accés per a ambdós habitatges.  
Al marge de la inscripció/anotació 1, apareix estesa nota de data 19.05.2010, segons la qual «esta finca queda afecta per cinc anys al pagament de les liquidacions complementàries que eventualment puga girar-se per L'impost sobre successions i donacions, no havent satisfet cap quantitat per l'esmentat impost a virtut d'autoliquidació. Alacant, dènou de maig de l'any 2010».  
Afecció: total.  
  
Segon. Tramitar l'expedient d'expropiació forçosa pel procediment de taxació conjunta  
  
Tercer. Aprovar els fulls d'apreuament municipals, que fixen la valoració dels béns i drets afectats en la quantitat global de 105.992,92 euros (cent cinc mil nou-cents noranta-dos euros amb noranta-dos cèntims).  
  
Quart. Notificar la present resolució, junt amb els fulls d'apreuament, als interessats i al ministeri fiscal, davant de la incompareixença del propietari registral de la parcel·la número 2 del projecte, els quals disposaran d'un mes per a acceptar-la o per a rebutjar-la i, en este últim supòsit, per a formular el seu propi full d'apreuament.  
  
Quint. Advertir que, no obstant això, durant el mateix termini es podrà concertar acords per a percebre el preu just dels béns expropiats de totes maneres admesa en dret lliurement pactada.  
  
  
Sext. En el cas que els expropiats rebutgen la valoració continguda en els fulls d'apreuament formulats per l'Ajuntament, traslladar els expedients al Jurat Provincial d'Expropiació Forçosa perquè fixe els preus justos.  
  
Sèptim. Posar de manifest que el silenci dels interessats es considerarà com a acceptació de la valoració fixada en el full d'apreuament municipal, i en este cas s'entendrà determinat definitivament el preu just.  
  
Octau. Una vegada realitzat el pagament o depòsit de les valoracions establides en els fulls d'apreuament municipals o, si és el cas, formalitzats els acords concertats, ocupar els béns i drets objecte d'expropiació, previ alçament de les corresponents actes. Això, sense perjuí que continue la tramitació del procediment per a la determinació definitiva del preu just davant del Jurat Provincial d'Expropiació Forçosa, en cas de disconformitat.  
  
Nové. Publicar els acords precedents en el tauler d'anuncis municipal, en el Butlletí Oficial de la Província d'Alacant i en un diari de la ciutat, i notificar-ho als titulars de drets sobre els béns afectats.  
  
  
Es publica per a general coneixement, segons el que disposa l'article 21 de la Llei d'Expropiació Forçosa, significant que contra el mencionat acord, que posa fi a la via administrativa, i davant de l'òrgan que el va dictar es pot interposar per escrit dirigit a l'Ajuntament en el termini d'un mes i amb caràcter potestatiu el recurs de reposició, previ al contenciós administratiu o este directament davant del Jutjat Contenciós Administratiu d'Alacant, en el termini de dos mesos comptats ?ambdós terminis- a partir de la publicació del present edicte en el Butlletí Oficial de la Província d'Alacant.  
  
Alacant, 17 de març de 2014.- El vicesecretari: Germàn Pascual Ruiz-Valdepeñas. La regidora d'Urbanisme: Marta García-Romeu de la Vega.